smcproject/ml-wiki-sentences huggingface dataset:
പരാജയപ്പെട്ട ഈ വിപ്ലവത്തിന്റെ ഫലമായി 13,000 പേർ അറസ്റ്റ് ചെയ്യപ്പെടുകയും 4,500 പേർ ജയിലിൽ അടയ്ക്കപ്പെടുകയും 1,308 പേർ തടങ്കൽപ്പാളയത്തിലടയ്ക്കപ്പെടുകയും 823 പേർ പടിഞ്ഞാറൻ ന്യൂ ഗിനിയയിലെ ദിഗൽ മേഖലയിലേക്ക് നാടുകടത്തപ്പെടുകയും ചെയ്തതോടൊപ്പം നിരവധി പേർ തടവിൽ മരണമടയുകയും ചെയ്തു.
കമ്യൂണിസ്റ്റ് കലാപം അടിച്ചമർത്തുകയെന്ന വ്യാജേന നിരവധി കമ്മ്യൂണിസ്റ്റ് ഇതര രാഷ്ട്രീയ പ്രവർത്തകരെയും കൊളോണിയൽ അധികാരികൾ ലക്ഷ്യമിടുകയും 1927 ൽ ഡച്ച് ഈസ്റ്റ് ഇൻഡീസ് സർക്കാർ പാർട്ടിയെ നിയമവിരുദ്ധമായി പ്രഖ്യാപിച്ച് നിരോധിക്കുകയും ചെയ്തു.
PKI കാണാമറയത്തൊളിക്കുകയും, ഡച്ച് (പിന്നീട്, ജാപ്പനീസ്) സൈനിക നിരീക്ഷണം ഈ സംഘടന യുദ്ധത്തിനു മുമ്പുള്ള കാലഘട്ടത്തിൽ ഒരിക്കലും അച്ചടക്കമുള്ളതോ യോജിച്ചതോ ആയ സംഘടനയല്ലെന്ന് ഉറപ്പുവരുത്തുകയും ചെയ്തു.
പാർട്ടി നിയമവിരുദ്ധമാക്കപ്പെട്ടതിന്റെ പ്രാരംഭകാലത്ത്, നേതൃത്വത്തിന്റെ ഭൂരിഭാഗവും ജയിലിലടയ്ക്കപ്പെട്ടതിനാൽ പി‌കെ‌ഐയുടെ പ്രവർത്തനം മന്ദഗതിയിലായിരുന്നു.
അധോലോക (അല്ലെങ്കിൽ "നിയമവിരുദ്ധ") പി‌കെ‌ഐയെ പുനഃസംഘടിപ്പിക്കുകയെന്ന ലക്ഷ്യത്തോടെ പി‌കെ‌ഐ നേതാവ് മുസ്സോ 1935 ൽ തന്റെ മോസ്കോ പ്രവാസത്തിൽ നിന്ന് മടങ്ങിയെങ്കിലും ഇന്തോനേഷ്യയിൽ അദ്ദേഹം താമസിച്ചത് ഹ്രസ്വമായിരുന്നു.
ജെറിൻഡോ, ട്രേഡ് യൂണിയനുകൾ തുടങ്ങി വിവിധ മുന്നണികളുടെ മറവിൽ പാർട്ടി തുടർന്ന് പ്രവർത്തിച്ചു.
പാർട്ടി ഉടൻ തന്നെ നിയന്ത്രിക്കുമെന്ന് പ്രതീക്ഷിച്ച ദേശീയ സംഘടനയായ പെർഹിംപുനൻ ഇന്തോനേഷ്യയിലൂടെ ഇത് നെതർലാൻഡിലെ ഇന്തോനേഷ്യൻ വിദ്യാർത്ഥികൾക്കിടയിൽ പ്രവർത്തിക്കാൻ തുടങ്ങി.
1965 ന് ശേഷം
പ്രാരംഭത്തിലെ വിരളമായ പ്രതിരോധത്തിനുശേഷം, 1965-1966 ലെ കൊലപാതകങ്ങളോടെ പി‌കെ‌ഐയുടെ പ്രവർത്തനം സ്തംഭിച്ചു.
പാർട്ടിയുടെ നേതൃത്വം എല്ലാ തലങ്ങളിലും മുടങ്ങിയത്, അതിന്റെ മുൻ അനുയായികളെയും അനുഭാവികളെയും നിരാശരാക്കുകയും അവർ, നേതാക്കളില്ലാത്തവരും അസംഘടിതരുമായി മാറുകയും ചെയ്തു.
പാർട്ടിയുടെ അവശിഷ്ട പൊളിറ്റ് ബ്യൂറോ 1966 സെപ്റ്റംബറിൽ ഒരു സ്വയം വിമർശന പ്രസ്താവന ഇറക്കുകയും, സുകാർണോ ഭരണകൂടവുമായുള്ള പാർട്ടിയുടെ മുൻ സഹകരണത്തെ വിമർശിക്കുകയും ചെയ്തു.
എയ്ദിത്തും ന്ജോട്ടോയും കൊല്ലപ്പെട്ടതിനുശേഷം, സുഡിസ്മാൻ (1963 ഒക്ടോബറിന് മുമ്പ് നാലാം റാങ്കിലുണ്ടായിരുന്ന പി‌കെ‌ഐ നേതാവ്) പാർട്ടിയുടെ നേതൃത്വം ഏറ്റെടുത്തു.
മൂന്ന് അംഗങ്ങളുടെ അന്യോന്യ ബന്ധമുള്ള ഗ്രൂപ്പുകളുടെ അടിസ്ഥാനത്തിൽ പാർട്ടിയെ പുനർനിർമ്മിക്കാൻ അദ്ദേഹം ശ്രമിച്ചുവെങ്കിലും 1966 ഡിസംബറിൽ പിടിക്കപ്പെടുകയും 1967 ൽ വധശിക്ഷയ്ക്ക് വിധിക്കപ്പെടുകയും ചെയ്യുന്നതിന് മുമ്പ് പാർട്ടി കാര്യമായ പുരോഗതി കൈവരിച്ചില്ല.
പാർട്ടിക്കെതിരായ അടിച്ചമർത്തലിനേത്തുടർന്ന് ചില പി‌കെ‌ഐ അംഗങ്ങൾ കിഴക്കൻ ജാവയിലെ ബ്ലിറ്ററിന് തെക്കുള്ള ഒറ്റപ്പെട്ട പ്രദേശത്ത് അഭയം തേടി.
ബ്ലിറ്ററിലെ പാർട്ടിയുടെ നേതാക്കളിൽ പോളിറ്റ് ബ്യൂറോ അംഗം റെവാങ്, പാർട്ടി സൈദ്ധാന്തികൻ ഒലോൺ ഹുട്ടാപിയ, കിഴക്കൻ ജാവ നേതാവ് റുസ്‌ലാൻ വിഡ്ജജാസസ്ത്ര എന്നിവരും ഉൾപ്പെടുന്നു.
പി‌കെ‌ഐക്ക് ശക്തമായ കർഷിക പിന്തുണയുള്ള ഒരു അവികസിത പ്രദേശമായിരുന്ന ബ്ലിറ്റാറിൽ പി‌കെ‌ഐ ഏകീകരിക്കപ്പെട്ടതായി സൈന്യത്തിന് അറിയില്ലായിരുന്നു.
പ്രാദേശിക പശ്ചിമ ജാവയിലെ പാണ്ടെഗ്ലാങ് സൈനിക ജില്ലയുടെ മുൻ കമാൻഡറായ ലെഫ്റ്റനന്റ് കേണൽ പ്രാട്ടോമയാണ് പി‌കെ‌ഐ നേതാക്കളോടൊപ്പം ചേർന്ന് കമ്യൂണിസ്റ്റുകാർക്ക് സൈനിക പരിശീലനം നൽകാൻ സഹായിച്ചിരുന്നു.
1968 മാർച്ചിൽ ബ്ലിറ്ററിൽ അക്രമം പൊട്ടിപ്പുറപ്പെടുകയും പ്രാദേശിക കർഷകർ നേതാക്കളെയും കമ്മ്യൂണിസ്റ്റ് പീഡനത്തിന് വഹിച്ച പങ്കിന് പ്രതികാരമായി നഹ്‌ദ്‍ലത്തുൽ ഉലമയിലെ അംഗങ്ങളെയും ആക്രമിച്ചതോടെ 60 ഓളം എൻ‌യു അംഗങ്ങൾ കൊല്ലപ്പെട്ടു.
ഓസ്‌ട്രേലിയൻ പൊളിറ്റിക്കൽ സയന്റിസ്റ്റ് ഹരോൾഡ് ക്രൌച്ച് പറയുന്നതനുസരിച്ച്, ബ്ലിറ്റാറിലെ എൻ‌യു അംഗങ്ങളെ കൊലപ്പെടുത്താൻ പി‌കെ‌ഐ നേതാക്കൾ ഉത്തരവിട്ടിട്ടുണ്ടാകാൻ സാധ്യതയില്ലെന്നാണ്.
ബ്ലിറ്ററിലെ പി‌കെ‌ഐ ശക്തിദുർഗ്ഗങ്ങളെക്കുറിച്ച് ബോധവാന്മാരായിരുന്ന സൈന്യം 1968 പകുതിയോടെ അതിന്റെ ശക്തികേന്ദ്രങ്ങളെ തകർത്തു.
സെപ്റ്റംബർ 30 സംഭവങ്ങളുടെ സമയത്ത് ചില പാർട്ടി അംഗങ്ങൾ ഇന്തോനേഷ്യക്ക് പുറത്തായിരുന്നു.
ചൈനീസ് വിപ്ലവത്തിന്റെ വാർഷികാഘോഷത്തിൽ പങ്കെടുക്കാൻ ഒരു വലിയ പ്രതിനിധി സംഘം പീപ്പിൾസ് റിപ്പബ്ലിക്ക് ഓഫ് ചൈനയിലേക്ക് പോയിരുന്നു.
മറ്റുള്ളവർ കിഴക്കൻ യൂറോപ്പിൽ, പ്രത്യേകിച്ച് അൽബേനിയയിൽ പഠിക്കാനായി ഇന്തോനേഷ്യ വിട്ടുപോയിരുന്നു.
പാർട്ടി സംവിധാനം പ്രവാസത്തിൽ തുടർന്നും പ്രവർത്തിച്ചിരുന്നുവെങ്കിലും ഇന്തോനേഷ്യയിലെ രാഷ്ട്രീയ സംഭവവികാസങ്ങളിൽ നിന്ന് ഇത് ഒറ്റപ്പെട്ടു.
ജാവയിൽ, പാർട്ടി അംഗങ്ങൾക്ക് അഭയംകൊടുത്തതായി പറയപ്പെടുന്ന ചില ഗ്രാമങ്ങൾ (അല്ലെങ്കിൽ അനുഭാവികളെന്ന് സംശയിക്കപ്പെടുന്നവർ) അധികാരികളാൽ തിരിച്ചറിയപ്പെടുകയും വളരെക്കാലം നിരീക്ഷണത്തിലാകുകയും ചെയ്തിരുന്നു.
2004 ലെ  കണക്കുകൾപ്രകാരം, മുൻകാല പി‌കെ‌ഐ അംഗങ്ങളെ പല തൊഴിലുകളിലേർപ്പെടുന്നതിൽനിന്നും (സർക്കാർ ജോലികൾ ഉൾപ്പെടെ) വിലക്കേർപ്പെടുത്തിയിരുന്നു.
പ്രസിഡന്റായിരിക്കെ, അബ്ദുറഹ്മാൻ വാഹിദ് 1999 ൽ ഇന്തോനേഷ്യയിലേക്ക് മടങ്ങിയെത്താൻ പ്രവാസികളായ പി‌കെ‌ഐ അംഗങ്ങളെ ക്ഷണിക്കുകയും കമ്മ്യൂണിസ്റ്റ് പ്രത്യയശാസ്ത്രത്തിന്റെ തുറന്ന ചർച്ചയ്ക്കുള്ള നിയന്ത്രണങ്ങൾ നീക്കംചെയ്യാൻ നിർദ്ദേശിക്കുകയും ചെയ്തു.
നിരോധനം നീക്കം ചെയ്യണമെന്ന് വാദിച്ച വാഹിദ് ഇന്തോനേഷ്യയുടെ 1945 ലെ യഥാർത്ഥ ഭരണഘടനയെയും ഉദ്ധരിച്ചു (അത് കമ്മ്യൂണിസത്തെ വിലക്കുകയോ പ്രത്യേകമായി പരാമർശിക്കുകയോ ചെയ്തില്ല).
ഇന്തോനേഷ്യൻ സമൂഹത്തിലെ ചില മേഖലകൾ, പ്രത്യേകിച്ച് യാഥാസ്ഥിതിക മുസ്ലിം വിഭാഗങ്ങൾ വാഹിദിന്റെ ഈ നിർദ്ദേശത്തെ ശക്തമായി എതിർത്തു.
വാഹിദിന്റെ നിർദ്ദേശത്തിനെതിരെ ജക്കാർത്തയിൽ പതിനായിരം പേരെ അണിനിരത്തിക്കൊണ്ട് ഇന്തോനേഷ്യൻ ഇസ്ലാമിക് ഫ്രണ്ട് 2000 ഏപ്രിലിൽ ഒരു പ്രതിഷേധം സംഘടിപ്പിച്ചിരുന്നു.
ഈ ആശയത്തെക്കുറിച്ച് സമഗ്രവും സൂക്ഷ്മവുമായ പഠനം വാഗ്ദാനം ചെയ്ത ഇന്തോനേഷ്യൻ സൈന്യം നിർദ്ദേശത്തെ ഉടനടി തിരസ്കരിച്ചില്ല.
അവലംബം ↑ Mortimer (1974) p19 ↑ Ricklefs(1982) p259 ↑ ↑ ↑ ↑ The Netherlands Indies and the Great War 1914-1918 , Cornelis Dijk, Kees van Dijk, KITLV Press, 2007, page 481 ↑ Sinaga (1960) p. 2.
↑ Sinaga (1960) p. 10.
↑ Sinaga (1960) p. 12.
↑ Sinaga (1960) p14 ↑ ↑ ↑ Harold Crouch, 226-27.
↑ Harold Crouch, 227.
↑ Asian News Digest (2000) 1(18):279 and 1(19):295-296.
കുമ്പളം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kumbalam_Gramapanchayat
എറണാകുളം ജില്ല യിലെ കണയന്നൂർ താലൂക്കിൽ പള്ളുരുത്തി ബ്ളോക്കിൽ കുമ്പളം വില്ലേജ് പരിധിയിൽ വരുന്ന ഗ്രാമപഞ്ചായത്താണ് 20.79 ചതുരശ്ര കിലോമീറ്റർ വിസ്തീർണ്ണമുള്ള കുമ്പളം ഗ്രാമപഞ്ചായത്ത് .
അതിരുകൾ തെക്ക്‌ - ആലപ്പുഴ ജില്ലയിലെ അരൂർ ഗ്രാമപഞ്ചായത്ത് , അരൂക്കുറ്റി ഗ്രാമപഞ്ചായത്ത് , പെരുമ്പളം പഞ്ചായത്തും വടക്ക് - മരട് നഗരസഭ , തൃപ്പൂണിത്തുറ നഗരസഭ, കൊച്ചി കോർപ്പറേഷൻ കിഴക്ക് - ഉദയംപേരൂർ പഞ്ചായത്ത് പടിഞ്ഞാറ് - ചെല്ലാനം പഞ്ചായത്ത്, ആലപ്പുഴ ജില്ലയിലെ അരൂർ പഞ്ചായത്ത്, കൊച്ചി കോർപ്പറേഷൻ എന്നിവ വാർഡുകൾ കുമ്പളം നോർത്ത് ഉദയത്തുംവാതിൽ പഞ്ചായത്ത് വാർഡ് പനങ്ങാട് സെൻറർ ചേപ്പനം ചാത്തമ്മ വിദ്യാഭവൻ ഒല്ലാരിൽ പനങ്ങാട് സൌത്ത് കുമ്പയിൽ പെരുമന മുണ്ടേപിള്ളി പുതിയപാലം ജെട്ടി വാർഡ് കുമ്പളം വെസ്റ്റ് സ്കൂൾ വാർഡ് കുമ്പളം സെൻറർ പ്രണവം അംബേദ്കർ വാർഡ് സ്ഥിതിവിവരക്കണക്കുകൾ ജില്ല എറണാകുളം ബ്ലോക്ക് പള്ളുരുത്തി വിസ്തീര്ണ്ണം 20.79  ചതുരശ്ര കിലോമീറ്റർ ജനസംഖ്യ 24,143 പുരുഷന്മാർ 11,973 സ്ത്രീകൾ 12,170 ജനസാന്ദ്രത 1161 സ്ത്രീ : പുരുഷ അനുപാതം 1016 സാക്ഷരത 94.22% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kumbalampanchayat Archived 2010-09-23 at the Wayback Machine .
കുമ്പളാട് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വയനാട് ജില്ലയിലെ കമ്പളക്കാടിന് അടുത്ത് മുട്ടിൽ പഞ്ചായത്തിൽ സ്ഥിതി ചെയ്യുന്ന ഒരു മനോഹരമായ ഗ്രാമമാണ് കുമ്പളാട് .
കുമ്പളാട് ഒരു ഹെൽത്ത് സെന്ററും ആയുർവേദിക് ഡിസ്പെൻസറിയും ഒരു ജുമാ മസ്ജിദും ഉണ്ട്.
കുമ്പളാടിലൂടെ ഒരു പുഴ കടന്നു പോകുന്നുണ്ട്.
കുമ്പളത്തു ശങ്കുപ്പിള്ള ഇംഗ്ലീഷ് വിലാസം https://ml.wikipedia.org/wiki/Kumbalathu_Sanku_Pillai കുമ്പളത്തു ശങ്കുപിള്ള
കേരളത്തിലെ പ്രമുഖ രാഷ്ട്രീയ പ്രവർത്തകനായിരുന്നു കുമ്പളത്തു ശങ്കുപിള്ള (15 ഫെബ്രുവരി 1898 - 16 ഏപ്രിൽ 1969).
കൊല്ലം താലൂക്കിൽ പ്രാക്കുളത്ത് തോട്ടുവയലിൽ ബംഗ്ലാവിൽ നാണിയമ്മയുടെയും കല്ലട പുന്നയ്ക്കൽ വീട്ടിൽ ഈശ്വരപിള്ളയുടെയും ആറാമത്തെ മകനാണ് കുമ്പളത്ത് ശങ്കുപ്പിള്ള.
നായർ സർവ്വീസ് സൊസൈറ്റിയുടെ സ്ഥാപകനായ മന്നത്ത് പത്മനാഭൻ കുമ്പളത്തിന്റെ കഴിവ് മനസ്സിലാക്കി ചവറ-പന്മന-കരുനാഗപ്പള്ളി പ്രദേശങ്ങളിൽ എൻ എസ്എസിന്റെ കരയോഗ പ്രവർത്തനങ്ങൾ സജീവമാക്കാൻ ക്ഷണിച്ചു.
അങ്ങനെയാണ് 1106 മേടമാസത്തിലെ ചവറ നായർ മഹാസമ്മേളനം സംഘടിപ്പിച്ചത്.
1934 ൽ ഹരിജന ഫണ്ട് ശേഖരിക്കാനായി ഗാന്ധിജി കൊല്ലത്തെത്തിയപ്പോൾ ചവറ ഹൈസ്ക്കൂൾ മൈതാനത്ത് പൊതുസമ്മേളനവും പന്മന ആശ്രമത്തിൽ താമസവും ഏർപ്പെടുത്തി.
1938-ൽ കുമ്പളം തിരുവിതാംകൂർ സ്റ്റേറ്റ് കോൺഗ്രസ് പ്രവർത്തകനായി.
സർ സി.പി. രാമസ്വാമി അയ്യരുടെ സ്വേഛാഭരണത്തിനെതിരെ പ്രക്ഷോഭം വ്യാപിച്ചപ്പോൾ കുമ്പളവും അതിൽ സജീവമായി.
1949-ൽ അദ്ദേഹം കെ.പി.സി.സി പ്രസിഡന്റായി.
സി.പിയുടെ നിരോധനാജ്ഞ അവഗണിച്ച് കരുനാഗപ്പള്ളിയിൽ നടന്ന  ആദ്യത്തെ കോൺഗ്രസ് വാർഷിക സമ്മേളനത്തിന് നേതൃത്വം നൽകി.
അയിത്തോച്ചാടന പരിപാടികളിലും സജീവമായിരുന്നു.
സവർണർമാത്രം കുളിക്കുന്ന കുളങ്ങളിൽ അവർണ്ണർക്കും യഥേഷ്ടം കുളിക്കുവാനുള്ള സൗകര്യങ്ങളും അദ്ദേഹം ചെയ്തുകൊടുത്തു.
കൃതികൾ എന്റെ കഴിഞ്ഞ കാല സ്മരണകൾ(ആത്മകഥ) അവലംബം ↑
കുമ്പളങ്ങി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kumbalanghy_Gramapanchayat
എറണാകുളം ജില്ലയിലെ കൊച്ചിതാലൂക്കിൽ പള്ളൂരുത്തി ബ്ളോക്ക് പഞ്ചായത്തിൽ ചക്യാമുറി, പഴങ്ങാട്, ഇല്ലിക്കൽ എന്നീ വില്ലേജുകളുടെ പരിധിയിൽ വരുന്ന ഗ്രാമപഞ്ചായത്താണ് 15.21 ചതുരശ്ര കിലോമീറ്റർ വിസ്തീർണ്ണമുള്ള കുമ്പളങ്ങി ഗ്രാമപഞ്ചായത്ത്.
അതിരുകൾ തെക്ക്‌ - ആലപ്പുഴ ജില്ലയിലെ എഴുപുന്ന, അരൂർ പഞ്ചായത്തുകൾ വടക്ക് - കൊച്ചി കോർപ്പറേഷന്റെ ഭാഗമായ പെരുമ്പടപ്പ് കിഴക്ക് - ആലപ്പുഴ ജില്ലയിലെ അരൂർ പഞ്ചായത്ത് പടിഞ്ഞാറ് - ചെല്ലാനം പഞ്ചായത്ത് വാർഡുകൾ ഭുവനേശ്വരി ക്ഷേത്രം സെൻറ് ജോസഫ് ചർച്ച് സെൻറ് ജോസഫ് ചാപ്പൽ സുബ്രഹ്മണ്യക്ഷേത്രം വാട്ടർടാങ്ക് കുമ്പളങ്ങി സെൻട്രൽ കിഴക്ക് കെൽ്ട്രോൺ ഫെറി എഴുപുന്ന ഫെറി ശ്രീ നാരായണഗുരുവരമഠം സെൻറ്ജോർജ് ചർച്ച് ആഞ്ഞിലിത്തറ കുമ്പളങ്ങി സെൻട്രൽ പടിഞ്ഞാറ് കംസേയിമാർക്കറ്റ് അഴിക്കകം പഞ്ചായത്ത് ആഫീസ് കല്ലഞ്ചേരി സെഹിയോൻ ഊട്ടുശാല സ്ഥിതിവിവരക്കണക്കുകൾ ജില്ല എറണാകുളം ബ്ലോക്ക് പള്ളുരുത്തി വിസ്തീര്ണ്ണം 15.21  ചതുരശ്ര കിലോമീറ്റർ ജനസംഖ്യ 24,601 പുരുഷന്മാർ 11,927 സ്ത്രീകൾ 12,674 ജനസാന്ദ്രത 1560 സ്ത്രീ : പുരുഷ അനുപാതം 1062 സാക്ഷരത 93.72% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/kumbalanghipanchayat Archived 2010-09-23 at the Wayback Machine .
കുമ്പളങ്ങി നൈറ്റ്സ് ഇംഗ്ലീഷ് വിലാസം https://ml.wikipedia.org/wiki/Kumbalangi_Nights
ദിലീഷ് പോത്തൻ , ശ്യാം പുഷ്കരൻ , ഫഹദ് ഫാസിൽ , നസ്രിയ നസീം എന്നിവർ ചേർന്ന് നിർമ്മിക്കുന്ന ഒരു മലയാള ചലച്ചിത്രമാണ് കുമ്പളങ്ങി നൈറ്റ്സ് .
മധു സി. നാരായണൻ സംവിധാനം ചെയ്യുന്ന ആദ്യ ചിത്രമാണ് .
ഫഹദ് ഫാസിൽ , സൗബിൻ ഷാഹിർ , ഷെയിൻ നിഗം , ശ്രീനാഥ് ഭാസി , മാത്യു തോമസ് എന്നിവരാണ് പ്രധാന വേഷങ്ങളിൽ അഭിനയിച്ചിരിക്കുന്നത്.
2019 - കലാമൂല്യവും ജനപ്രീതിയുമുള്ള മികച്ച ചലച്ചിത്രത്തിനുള്ള കേരളസംസ്ഥാന ചലച്ചിത്ര പുരസ്കാരം ഈ ചലച്ചിത്രത്തിന് ലഭിച്ചു.
കൂടാതെ കുമ്പളങ്ങി നൈറ്റ്സിലെ അഭിനയത്തിന് ഫഹദ് ഫാസിലിന് മികച്ച സ്വഭാവനടനുള്ള കേരളസംസ്ഥാന ചലച്ചിത്രപുരസ്കാരം ലഭിക്കുകയുമുണ്ടായി.
കൊച്ചിയിലെ കുമ്പളങ്ങിയിലെ രണ്ട് വീടുകളാണ് കഥയിലെ കേന്ദ്രം.
ഒരു വീട്ടിൽ വിവാഹിതനായെത്തിയ ഷമ്മി അയാളുടെ ഭാര്യ അവരുടെ അനിയത്തി ബേബിമോൾ.
മറ്റൊരു വീട്ടിൽ സജി , ഫ്രാങ്കി , ബോബി , ബോണി എന്നീ നാല് സഹോദരൻമാർ മാത്രം.
ഈ സഹോദരൻമാരുടെ ജീവിതത്തിലേക്ക് സ്ത്രീകൾ കടന്നുവരുന്നതും.
അതുണ്ടാക്കുന്ന മാറ്റങ്ങളുമാണ് കഥാപരിസരം.
പരസ്പരം അടികൂടുകയും കലഹിക്കുകയും ചെയ്യുന്ന സജിയുടെയും സഹോദരങ്ങളുടെയും ജീവിതത്തിൽ ചില മാറ്റങ്ങൾ കടന്നു വരുന്നു.
വാതിൽ പോലുമില്ലാത്ത വീട്ടിലേക്ക് കടന്നു വരുന്ന  സ്ത്രീകൾ ആണ് ആ മാറ്റങ്ങൾ സൃഷ്ടിക്കുന്നത്.
മരുമകൻ ആയി എത്തുന്ന ഷമ്മി ബേബിയുടെ കുടുംബത്തിൽ ആധിപത്യം സ്ഥാപിക്കാൻ ശ്രമിക്കുന്നു.
ബോബിയാണ് ബേബിയുടെ കുടുംബത്തെ  അതിൽ നിന്ന് രക്ഷപെടുത്തുന്നത്.
അഭിനേതാക്കൾ ഫഹദ് ഫാസിൽ - ഷമ്മി സൗബിൻ സാഹിർ - സജി ഷെയിൻ നിഗം - ബോബി മാത്യു തോമസ് - ഫ്രാങ്കി ശ്രീനാഥ് ഭാസി - ബോണി രമേഷ് തിലക് - മുരുകൻ അന്ന ബെൻ - ബേബി മോൾ ഗ്രേസ് ആന്റണി - സിമ്മി ലാലി പി എം റിലീസ്
ഈ ചിത്രം 2019 ഫെബ്രുവരി 7 നാണ് റിലീസ് ചെയ്തത്.
ഗാനങ്ങൾ ഗാനങ്ങളുടെ പട്ടിക # ഗാനം ഗാനരചന ഗായകൻ(ർ) ദൈർഘ്യം 1.
"ചെരാതുകൾ" അൻ‌വർ അലി സുഷിൻ ശ്യാം , സിതാര കൃഷ്ണകുമാർ 2.
"എഴുതാ കഥ" വിനായക് ശശികുമർ സുഷിൻ ശ്യാം 3.
"സൈലന്റ് ക്യാറ്റ്" നെസർ അഹമ്മദ് കെ സിയ 4.
"ഉയിരിൽ തൊടും" അൻ‌വർ അലി ,വിനായക് ശശികുമാർ ,നെസർ അഹമ്മദ് സൂരജ് സന്തോഷ് ,ആൻ എമീ
സുഷിൻ ശ്യാം ആണ് സംഗീത സംവിധാനം നിർവഹിച്ചിരിക്കുന്നത്.
അവലംബം ↑ News India Times on 15.05.2018 ↑ A dream debut in ‘Kumbalangi Nights' thehindu.com.
Retrieved 01 feb 2019 1 2 ↑ https://msidb.org/m.php?8788 പുറത്തുനിന്നുള്ള കണ്ണികൾ കുമ്പളങ്ങി നൈറ്റ്സ് ഇന്റർനെറ്റ് മൂവി ഡാറ്റാബേസിൽ
കുമ്പഴ ഇംഗ്ലീഷ് വിലാസം https://ml.wikipedia.org/wiki/Kumbazha കുമ്പഴ കുമ്പഴ 9°10′N 76°28′E ﻿ / ﻿ 9.16°N 76.46°E ﻿ / 9.16; 76.46 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല പത്തനംതിട്ട ഭരണസ്ഥാപനം(ങ്ങൾ) പഞ്ചായത്ത് പഞ്ചായത്ത് അധികാരി ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 689653 + സമയമേഖല UTC +5:30 പ്രധാന ആകർഷണങ്ങൾ മലയാലപ്പുഴ ദേവീക്ഷേത്രം കൊഷ്ണത്തുപ്പാറ
പത്തനംതിട്ട നഗരത്തിന്റെ പ്രവേശന കവാടം എന്നാണ് കുമ്പഴ അറിയപ്പെടുന്നത്.
കുമ്പഴയുടെ വ്യാപാര വാണിജ്യ പാരമ്പര്യത്തിന് പത്തനംതിട്ട ജില്ലയേക്കാൾ പഴക്കമുണ്ട്.
അച്ചൻകോവിലാറിന്റെ തീരത്താണ് കുമ്പഴ സ്ഥിതി ചെയ്യുന്നത്.
പത്തനംതിട്ടയിൽ നിന്നും 3 കി മീ ദൂരത്താണ്.
ഈ കവല പ്രധാനപ്പെട്ട രണ്ട് സംസ്ഥാന പാതകൾ ഒന്നിക്കുന്ന സ്ഥലമാണ്, ടി. കെ റോഡ് ( SH 7 ) പ്രധാന ഈസ്റ്റേൺ ഹൈവെ ( SH 8 ) ( പുനലൂർ ‍, പത്തനംതിട്ട , മൂവാറ്റുപുഴ സംസ്ഥാന പാത).
മലയാലപ്പുഴ ദേവീക്ഷേത്രത്തിലേക്ക് പോകുന്നതിനുള്ള് പ്രധാന പാത ഇവിടെനിന്നാണ് ആരംഭിക്കുന്നത്.
കുമ്പഴ പാലം Kumbazha_Bridge Kumbazha_Bridge
കുമ്പഴ പാലം അച്ചൻകോവിൽ നദിക്കു കുറുകെയുള്ള പാലമാണ്.
പത്തനംതിട്ട ജില്ലയിലെ കുമ്പഴയ്ക്കും മല്ലശ്ശേരിയ്ക്കും ഇടയിലാണ് ഈ പാലം നിർമ്മിച്ചിരിക്കുന്നത്.
പത്തനംതിട്ട - പുനലൂർ സംസ്ഥാനപാതയിലാണ് ഈ പാലം സ്ഥിതിചെയ്യുന്നത്.
↑ http://www.thehindu.com/news/national/kerala/sandmining-turns-rivers-into-death-traps/article7397601.ece
കുമ്പസാരം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kumbasaram_(film)
അനീഷ് അൻവർ സംവിധാനം ചെയ്ത് ജയസൂര്യ , ഹണി റോസ് , വിനീത് , പ്രിയങ്ക, ഷാനവാസ്, ടിനി ടോം എന്നിവർ അഭിനയിച്ച് 2015-ൽ 
പുറത്തിറങ്ങിയ മലയാള ചലച്ചിത്രമാണ് കുമ്പസാരം .
ഫ്രേമ്സ് ഇനെവിറ്റബളിന്റെ ബാനറിൽ നിയാസ് ഇസ്മയിൽ നിർമ്മിച്ച ചിത്രത്തിന്റെ ഗാനരചന വിഷ്ണു മോഹൻ സിതാരയാണ്.
അഭിനേതാക്കൾ ജയസൂര്യ - ആൽബി ഹണി റോസ് - മീര മാസ്റ്റർ ആകാശ് - ജെറി വിനീത് ഷാനവാസ് പ്രിയങ്ക അവലംബം പുറത്തേക്കുള്ള കണ്ണികൾ കുമ്പസാരം ഇന്റർനെറ്റ് മൂവി ഡാറ്റാബേസിൽ
കുക്നൂർ ഇംഗ്ലീഷ് വിലാസം https://ml.wikipedia.org/wiki/Kuknur
കർണ്ണാടകത്തിലെ കൊപ്പൽ ജില്ലയിലെ യെൽബർഗ താലൂക്കിൽ സ്ഥിതിചെയ്യുന്ന ഒരു ചെറുനഗരമാണ് കുക്നുർ (കുക്കനൂർ).
പ്രാചീനമായ ഇടഗി മഹാദേവക്ഷേത്രത്തിൽനിന്ന് 7കി.
ദൂരമേ ഉള്ളൂ ഇവിടേക്ക് രാഷ്ട്രകുടരുടെയും ചാലൂക്യരുടെയും കാലത്തെ അമ്പലങ്ങളാൽ കുക്നൂർ പ്രസിദ്ധമാണ്.
ഇവിടത്തെ നവലിംഗപ്രതിഷ്ഠകളാണ് ഇവയിൽ പ്രധാനം.
ചരിത്രം നവലിംഗക്ഷേത്രം
പ്രാചീന-മദ്ധ്യകാലങ്ങളിൽ  കുക്നൂരിന് നല്ല പ്രാധാന്യമുണ്ടായിരുന്നു.
കുന്തളനഗരം എന്നായിരുന്നു കുക്നൂരിന്റെ പഴയ പേര് എന്ന് കരുതപ്പെടുന്നു.
ഘടിക എന്ന പേരിലുള്ള ഉന്നതവിദ്യാഭ്യാസകേന്ദ്രവും ഇവിടെയുണ്ടായിരുന്നു.
പ്രാചീന രാഷ്ട്രകൂടശൈലിയിലുള്ള വാസ്തുവിദ്യയുടെ ശേഷിപ്പുകൾകൊണ്ട് സമ്പന്നമാണ് ഈ പ്രദേശം.
8 മുതൽ 13 വരെ നൂറ്റാണ്ടുകളിൽ നിർമ്മിച്ച ഈ കെട്ടിടങ്ങൾ  അക്കാലത്തെ നിർമ്മാണരീതികളെക്കുറിച്ച് അറിവ് തരുന്നു.
എല്ലോറ ഗുഹകളിൽ കാണാവുന്ന പ്രാചീന രാഷ്ട്രകൂടശൈലിയിലാണ് നവലിംഗക്ഷേത്രം നിർമ്മിച്ചിട്ടുള്ളത്.
കല്ലേശ്വരക്ഷേത്രവും മല്ലികാർജുനക്ഷേത്രവുമാണ് ഇവിടുത്തെ പഴക്കമുള്ള മറ്റു രണ്ടു ക്ഷേത്രങ്ങൾ.
ഇവ ചാലൂക്യരുടെ കാലത്താണ് നിർമ്മിക്കപ്പെട്ടത്.
എന്നാൽ നവലിംഗക്ഷേത്രങ്ങൾക്ക് തൊട്ടടുത്ത മഹാമായ ക്ഷേത്രമാണ് വിശ്വാസികൾക്ക് പ്രധാനം.
ശിലാലിഖിതങ്ങൾ‍ നവലിംഗക്ഷേത്രത്തിലെ ശിലാലിഖിതം
9-ആം നൂറ്റാണ്ടിൽ രാഷ്ട്രകൂടർ സ്ഥാപിച്ച രണ്ട് ശിലാലിഖിതങ്ങൾ നവലിംഗക്ഷേത്രത്തിൽ സംരക്ഷിച്ചിരിക്കുന്നു.
ഏകദേശം 1005-നും  1186-നും ഇടയ്ക്ക് പഴക്കം വരുന്ന 15-ഓളം ശിലാലിഖിതങ്ങൾ നഗരത്തിൽനിന്ന് കണ്ടുകിട്ടിയിട്ടുണ്ട്.
എന്നാൽ ചുരുക്കം ചിലവ വിജയനഗരസാമ്രാജ്യ കാലത്തേതാണ്.
കന്നഡ ചരിത്രഗവേഷകനും ലേഖാശാസ്ത്രജ്ഞനു(epigraphist)മായിരുന്ന പി.ബി. ദേശായി (1910-1974) ഈ ലിഖിതങ്ങളെക്കുറിച്ച് ആഴത്തിൽ പഠനം നടത്തിയിട്ടുണ്ട്.
അവലംബം പുറംകണ്ണികൾ Kuknur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുക്നൂർ — ഉപഗ്രഹദൃശ്യം
കുക്കൂ കുയിൽ ഇംഗ്ലീഷ് വിലാസം https://ml.wikipedia.org/wiki/Common_cuckoo
കുക്കൂ കുയിലിന് ആംഗലത്തിൽ common cuckoo എന്നു പേരുണ്ട്.
ശാസ്ത്രീയ നാമം Cuculus canorus എന്നാണ്.
വേനൽക്കാലത്ത് യൂറോപ്പ് , ഏഷ്യ എന്നിവിടങ്ങളിലേക്കും തണുപ്പുകാലത്ത് ആഫ്രിക്കയിലേക്കും ദേശാടനം നടത്തുന്നു.
മറ്റുപക്ഷികളുടെ കൂട്ടിലാണ് ഇവ മുട്ടയിടുന്നത്.
രൂപ വിവരണം പറക്കൽ
നീളം 32 മുതൽ 34 സെ.
മീ വരെ നീളവും, 13 മുതൽ 15 സെ.
മീ വരെ വാലിന് നീളവും ഉണ്ട്, ചിറകു വിരിപ്പ് 55 മുതൽ60 സെ.
ചാര നിറത്തിൽ കനംകുറഞ്ഞ ശരീരം , നീണ്ട വാൽ .
പറക്കുംപ്പോൾ ഒരേ വേഗതയിൽ ചിറകുകൾ ചലിപ്പിക്കുന്നു.
പ്രജനങ്കാലത്ത് ഒറ്റയ്ക്ക് ഒരു മരക്കൊമ്പിൽ ചിറകുകൾ തളർത്തിയിട്ട്വാൽ ഉയർന്നാണ് ഇരിക്കുന്നത്.
കണ്ണുകൾ, കൊക്കിന്റെ കടവശം, കാലുകൾ ഒക്കെ മഞ്ഞയാണ്.
പിടകൾക്ക് കഴുത്തിന്റെ വശങ്ങളിൽ പിങ്കു നിറം അവിടെ വരകളും ചിലപ്പോൾ ചെമ്പിച്ച കുത്തുകളും.
ചിലപ്പോൾ ചെമ്പൻ നിറം കൂടൂതൽ ചില പിടകൾക്ക് കാണാറുണ്ട്.
പുറകുവശത്തെ കറുത്ത വരകൾ ചെമ്പൻ വരകളേക്കാൾ കനം കുറഞ്ഞതാണ്.
പൂവന് ചാരനിറമാണ്.
കഴുത്തുതൊട്ട് നെഞ്ചു വരെ നീളുന്ന ചാര നിറം.
അടിവ്ശത്തിനു കൃത്യമായ വേർതിരിവുണ്ട്.
പൂവന് 130 ഗ്രാമും പിടയ്ക്ക് 110 ഗ്രാമും തൂക്കം കാണും.
ref name="bto"/ തീറ്റ
പ്രാണികളും മറ്റുപ്ക്ഷികൾ ഭക്ഷിക്കാൻ മടികാണിയ്ക്കുന്ന നിറയെ രോമമുള്ള പുൽച്ചാടികളും ചിലപ്പോൾ മുട്ടകളും പക്ഷി കുഞ്ഞുങ്ങളും ഭക്ഷണമാണ്.
കുക്കുയിലിന്റെ കുട്ടിയെ വളർത്തുന്ന മറ്റൊരു പക്ഷി Cuckoo eggs mimicking smaller eggs, in this case of reed warbler A chick of the common cuckoo in the nest of a tree pipit അവലംബം പുറത്തേയ്ക്കുള്ള കണ്ണികൾ Wikimedia Commons has media related to Cuculus canorus .
Ageing and sexing (PDF; 2.4 MB) by Javier Blasco-Zumeta Gerd-Michael Heinze Archived 2017-07-10 at the Wayback Machine .
ARKive Still photos and videos.
Archived 2008-09-15 at the Wayback Machine .
Common Cuckoo (Cuculus canorus) Archived 2013-04-17 at the Wayback Machine .
videos and photos at the Internet Bird Collection (European Cuckoo = ) Common Cuckoo - Species text in The Atlas of Southern African Birds .
കുക്ക് അപ് എ സ്റ്റോം ഇംഗ്ലീഷ് വിലാസം https://ml.wikipedia.org/wiki/Cook_Up_a_Storm
2017-ലെ ഹോങ്കോംഗ് - ചൈനീസ് പാചക നാടക ചിത്രമാണ് കുക്ക് അപ് എ സ്റ്റോം (ചൈനീസ്: 决战食神 lit: Clash of the Culinary Gods) റെയ്മണ്ട് യിപ് സംവിധാനം ചെയ്ത ഈ ചിത്രത്തിൽ നിക്കോളാസ് ടസി , ജുങ്ങ് യോങ് ഹ്വാ , ഗേ യു , ടിഫാനി ടാംഗ് എന്നിവർ ചേർന്ന് അഭിനയിക്കുന്നു.
ഇത് 2017 ഫെബ്രുവരി 10 ന് ചൈനയിൽ പുറത്തിറങ്ങി.
അഭിനേതാക്കൾ നിക്കോളസ് ടസി – Sky Ko/Gao Tian Ci ജുങ്ങ് യോങ് ഹ്വാ – Paul Ahn ഗേ യു – Hong Qi/Teacher ടിഫാനി ടാംഗ് – Uni/Hai Dan Mei മിഷേൽ ബായി – Mayo ഡ്യൂ ഹൈറ്റാവോ - Fan Tuan വാങ് ടെറി ജിം ചീം ഓഷ്യൻ ഹായ് ആന്റണി വൊങ് – Mountain Ko/God of Cookery ജസ്പർ വിസായ - Sea Ko അവലംബം ബാഹ്യ ലിങ്കുകൾ കുക്ക് അപ് എ സ്റ്റോം ഇന്റർനെറ്റ് മൂവി ഡാറ്റാബേസിൽ
കുക്ക് കൗണ്ടി, ഇല്ലിനോയി
അമേരിക്കൻ ഐക്യനാടുകളിലെ ഇല്ലിനോയി സംസ്ഥാനത്തെ ഏറ്റവും ജനസംഖ്യയുള്ള കൗണ്ടിയാണ് കുക്ക് കൗണ്ടി .
കാലിഫോർണിയയിലെ ലോസ് ഏഞ്ചൽസ് കൗണ്ടിക്ക് ശേഷം അമേരിക്കൻ ഐക്യനാടുകളിലെ ഏറ്റവും ജനസംഖ്യയുള്ള രണ്ടാമത്തെ കൗണ്ടിയാണിത്.
ഇല്ലിനോയി നിവാസികളിൽ 40 ശതമാനത്തിലധികംപേർ കുക്ക് കൗണ്ടിയിലാണ് താമസിക്കുന്നത്.
2019 ലെ ജനസംഖ്യാ കണക്കുകൾ പ്രകാരം ഈ കൗണ്ടിയിലെ ആകെ ജനസംഖ്യ 5,150,233 ആയിരുന്നു.
ഇല്ലിനോയിയിലെ ഏറ്റവും ജനസംഖ്യയുള്ള നഗരവും അമേരിക്കൻ ഐക്യനാടുകളിലെ ഏറ്റവും ജനസംഖ്യയുള്ള മൂന്നാമത്തെ നഗരവുമായ ഷിക്കാഗോ നഗരമാണ് അതിന്റെ കൗണ്ടി സീറ്റ്.
1831 -ൽ സംയോജിപ്പിക്കപ്പെട്ട കുക്ക് കൗണ്ടിയ്ക്ക് ആദ്യകാല ഇല്ലിനോയിസ് രാഷ്ട്രതന്ത്രജ്ഞനായ ഡാനിയൽ പോപ്പ് കുക്കിന്റെ പേരിട്ടു.
1839 -ൽ കൗണ്ടിഅതിന്റെ ഇപ്പോഴത്തെ അതിരുകൾ കൈവരിച്ചു.
ഇരുപതാം നൂറ്റാണ്ടിന്റെ ആദ്യ പകുതിയിൽ ഇല്ലിനോയി സംസ്ഥാന ജനസംഖ്യയുടെ ഭൂരിപക്ഷവും ഈ കൗണ്ടിയിൽ കേന്ദ്രീകരിച്ചിരുന്നു.
ഭാഗികമായോ പൂർണ്ണമായോ 800 ലധികം പ്രാദേശിക ഭരണകൂടങ്ങളും ഏകദേശം 130 മുനിസിപ്പാലിറ്റികളും സ്ഥിതിചെയ്യുന്ന കുക്ക് കൗണ്ടിയിലെ ഏറ്റവും വലിയ മുനിസിപ്പാലിറ്റി കൗണ്ടി ജനസംഖ്യയുടെ ഏകദേശം 54 ശതമാനം അധിവസിക്കുന്ന ഷിക്കാഗോയാണ്.
ഷിക്കാഗോ, ഇവാൻസ്റ്റൺ നഗരപരിധിക്കു പുറത്തുള്ള കൗണ്ടിയുടെ 29 ടൗൺഷിപ്പുകളായി തിരിച്ചിരിക്കുന്ന ഭാഗങ്ങൾ പലപ്പോഴും പ്രാദേശിക മുനിസിപ്പാലിറ്റികളുമായി സർക്കാർ സേവനങ്ങൾ വിഭജിക്കുകയോ പങ്കിടുകയോ ചെയ്യുന്നു.
1902 -ൽ നിർത്തലാക്കപ്പെട്ട ചിക്കാഗോയിലെ ടൗൺഷിപ്പുകൾ റിയൽ എസ്റ്റേറ്റ് മൂല്യനിർണ്ണയം ആവശ്യങ്ങൾക്കായി നിലനിർത്തിയിട്ടുണ്ട്.
ഇവാൻസ്റ്റൺ ടൗൺഷിപ്പ് മുമ്പ് ഇവാൻസ്റ്റൺ നഗരവുമായി അതിർത്തി പങ്കിട്ടിരുന്നുവെങ്കിലും 2014 ൽ ഇത് നിർത്തലാക്കി.
കുക്ക് കൗണ്ടി ബോർഡാണ് കൗണ്ടി സർക്കാരിന്റെ മേൽനോട്ടം വഹിക്കുന്നത്, കൂടാതെ കൗണ്ടി വൈഡ് സംസ്ഥാന സർക്കാർ ഓഫീസുകളിൽ കുക്ക് കൗണ്ടി സർക്യൂട്ട് കോടതി, കുക്ക് കൗണ്ടി സ്റ്റേറ്റ് അറ്റോർണി, കുക്ക് കൗണ്ടി ഷെരീഫ്, കുക്ക് കൗണ്ടി അസസ്സർ എന്നിവ ഉൾപ്പെടുന്നു.
ഭൂമിശാസ്ത്രപരമായി, ഭൂപ്രദേശത്തിന്റെ വലിപ്പം അനുസരിച്ച് ഇല്ലിനോയിയിലെ ആറാമത്തെ വലിപ്പമേറിയതും മൊത്തം വിസ്തീർണ്ണത്തിൽ സംസ്ഥാനത്തെ ഏറ്റവും വലിയ കൗണ്ടിയുമാണിത്.
ഇത് സംസ്ഥാനത്തെ മിഷിഗൺ തടാക തീരത്തെ ലേക്ക് കൗണ്ടിയുമായി പങ്കിടുന്നു.
തടാക പ്രദേശം ഉൾപ്പെടെ, 1,635 ചതുരശ്ര മൈൽ (4,234.6 ചതുരശ്ര കിലോമീറ്റർ) വിസ്തീർണ്ണമുള്ള ഇല്ലിനോയിസിലെ ഏറ്റവും വലിയ കൗണ്ടിയായ  അതിലെ 945 ചതുരശ്ര മൈൽ (2,447.5 ചതുരശ്ര കിലോമീറ്റർ) ഭൂപ്രദേശം കരഭൂമിയും ബാക്കി 690 ചതുരശ്ര മൈൽ (1,787.1 ചതുരശ്ര കിലോമീറ്റർ) അതായത് 42.16 ശതമാനം ഭാഗം ജലം ഉൾപ്പെട്ടതുമാണ്.
കുക്ക് കൗണ്ടിയിലെ ഭൂവിനിയോഗം പ്രധാനമായും നഗരവും ജനസാന്ദ്രതയുമുള്ള രീതിയിലാണ്.
കുക്ക് കൗണ്ടിയിൽ, ഇല്ലിനോയി സംസ്ഥാനം അതിന്റെ മിഷിഗൺ തടാകത്തിലേയ്ക്കുള്ള പ്രവേശനവും ചിക്കാഗോ പോർട്ടേജും പ്രയോജനപ്പെടുത്തിക്കൊണ്ട് 1848 ൽ ഇല്ലിനോയി ആന്റ് മിഷിഗൺ കനാലിൻറെ നിർമ്മാണം ആരംഭിച്ചു.
ഇത് വളരെ ശക്തമായ ഒരു കാർഷിക മേഖലയുള്ള ഇതിലെ വിളകളും മറ്റ് ചരക്കുകളും നീക്കുന്നതിനുള്ള ഒരു കേന്ദ്ര കേന്ദ്രമാക്കി മാറ്റിയതോടൊപ്പം കൗണ്ടിക്കും സംസ്ഥാനത്തിന്റെ മൊത്തത്തിലുമുള്ള സമ്പദ്‌വ്യവസ്ഥയുടെ ഭൂരിഭാഗത്തിനും ഗുണമുണ്ടാക്കുകയും ചെയ്തു.
കുക്ക് കൗണ്ടിയുടെ ജനസംഖ്യ 28 വെവ്വേറെയുള്ള യുഎസ് സംസ്ഥാനങ്ങളേക്കാളും, കൂടാതെ ഏഴ് ചെറിയ സംസ്ഥാനങ്ങളിലെ മൊത്തം ജനസംഖ്യയേക്കാളും വലുതാണ്.
ചിക്കാഗോ-നാപർവില്ലെ -എൽജിൻ, ഇല്ലിനോയി-ഇന്ത്യാന-വിസ്കോൺസിൻ മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയയിൽ ഉൾപ്പെടുത്തിയിട്ടുള്ള ഇത് ഫൈവ് കോളർ കൗണ്ടികൾ എന്നറിയപ്പെടുന്ന പ്രദേശങ്ങളാൽ ചുറ്റപ്പെട്ടിരിക്കുന്നു.
ഇല്ലിനോയി ജനറൽ അസംബ്ലിയുടെ നിയമപ്രകാരം 1831 ജനുവരി 15 ന് പുട്ട്നം കൗണ്ടിയിൽ നിന്നാണ് കുക്ക് കൗണ്ടി സൃഷ്ടിക്കപ്പെട്ടത്.
ഇല്ലിനോയിയിൽ സ്ഥാപിതമായ 54 -ാമത്തെ കൗണ്ടിയായ ഇത്, ഇല്ലിനോയി ചരിത്രത്തിലെ ആദ്യകാലത്തെ ഏറ്റവും പ്രായം കുറഞ്ഞ രാഷ്ട്രതന്ത്രജ്ഞരിൽ ഒരാളായ ഡാനിയൽ കുക്കിന്റെ പേരിലാണ് അറിയപ്പെടുന്നത്.
ഇല്ലിനോയിയിൽ നിന്നുള്ള രണ്ടാമത്തെ യുഎസ് പ്രതിനിധിയായും സംസ്ഥാനത്തെ ആദ്യത്തെ അറ്റോർണി ജനറലായും അദ്ദേഹം സേവനമനുഷ്ഠിച്ചിരുന്നു.
1839 -ൽ കുക്ക് കൗണ്ടിയിൽ നിന്ന് ഡുപേജ് കൗണ്ടി വേർതിരിച്ചു.
കുക്ക് കൗണ്ടി 1831 മുതൽ 1836 വരെ മക്ഹെൻറി, വിൽ കൗണ്ടികൾ സൃഷ്ടിക്കപ്പെട്ടതിന് ശേഷമുള്ള 1836-39 കളിലെ കുക്ക് കൗണ്ടി.
1839 -ൽ ഡുപേജ് കൗണ്ടി രൂപീകരിക്കപ്പെട്ടതിനുശേഷം കുക്ക് കൗണ്ടി അതിന്റെ ഇന്നത്തെ വലുപ്പത്തിലേക്ക് ചുരുങ്ങി.
കുക്ക് ദ്വീപുകളുടെ വിദേശബന്ധങ്ങൾ ഇംഗ്ലീഷ് വിലാസം https://ml.wikipedia.org/wiki/Foreign_relations_of_the_Cook_Islands കുക്ക് ദ്വീപുകളുടെ വിദേശബന്ധങ്ങൾ കുക്ക് ദ്വീപുകൾ കുക്ക് ദ്വീപുകളുമായി നയതന്ത്രബന്ധം പുലർത്തുന്ന രാജ്യങ്ങൾ യൂറോപ്യൻ യൂണിയനുമായുള്ള നയതന്ത്ര ബന്ധം (സ്വന്തമായ ബന്ധം സ്ഥാപിച്ചിട്ടില്ലാത്ത രാജ്യങ്ങൾ) കുക്ക് ദ്വീപുകളുമായി കോൺസുലാർ ബന്ധം നിലനിർത്തുന്ന രാജ്യങ്ങൾ
കുക്ക് ദ്വീപുകൾ പല രാജ്യങ്ങളുമായും അന്താരാഷ്ട്ര സംഘടനകളുമായും നയതന്ത്ര ബന്ധം പുലർത്തുന്നുണ്ട്.
1984-ൽ ലോകാരോഗ്യസംഘടനയിൽ അംഗമാകാനുള്ള കുക്ക് ദ്വീപുകളുടെ അപേക്ഷ ലോകാരോഗ്യ അസംബ്ലി സ്വീകരിച്ചു.
അസംബ്ലിയിലെ അംഗത്വം അന്താരാഷ്ട്ര സമൂഹത്തിന്റെ പൂർണ്ണ പ്രാതിനിദ്ധ്യത്തോടെയായതിനാൽ അന്താരാഷ്ട്ര സമൂഹം കുക്ക് ദ്വീപുകൾക്ക് "കരാറുകളിലേർപ്പെടാനുള്ള പൂർണ്ണമായ ശേഷിയുണ്ട്" എന്ന് തീരുമാനിച്ചതായി യു.എൻ. സെക്രട്ടറി ജനറൽ തീരുമാനമെടുത്തു.
"എല്ലാ രാജ്യങ്ങൾക്കും" പങ്കെടുക്കാവുന്നതെന്ന് നിഷ്കർഷിച്ചിട്ടുള്ള ഉടമ്പടികളിൽ പങ്കെടുക്കാൻ കുക്ക് ദ്വീപുകൾക്കും ശേഷിയുണ്ടെന്ന് ഇതിനാൽ യു.എൻ. സെക്രട്ടറി ജനറൽ തീരുമാനമെടുത്തു.
കുക്ക് ദ്വീപുകൾക്ക് 41 രാജ്യങ്ങളുമായി നയതന്ത്രബന്ധമുണ്ട്.
ഈ രാജ്യത്തിന് 2 നയതന്ത്ര മിഷനുകളുണ്ട്: ന്യൂസിലാന്റിലെ ഹൈക്കമ്മീഷനും ബ്രസ്സൽസിൽ യൂറോപ്യൻ യൂണിയനിലെ (ഇ.യു.) എംബസിയും.
2000-ൽ കുക്ക് ദ്വീപുകളുടെ ഭരണകൂടം യൂറോപ്യൻ യൂണിയൻ , ആഫ്രിക്കയിലെയും കരീബിയനിലെയും പസഫിക്കിലെയും രാജ്യങ്ങളുടെ ഗ്രൂപ്പ് (എ.സി.പി.) എന്നിവയുമായി കോട്ടോണു പാർട്ട്ണർഷിപ്പ് ഉടമ്പടി ഒപ്പുവയ്ക്കുകയുണ്ടായി.
കുറിപ്പുക‌ൾ
(* diplomatic envoys have been accredited or agréments issued and credentials remain to be presented) പുറത്തേയ്ക്കുള്ള കണ്ണികൾ Ministry of Foreign Affairs and Immigration, Cook Islands Government Cook Islands analysis The Cook Islands’ unique constitutional and international status Cook Islands Representatives Overseas, 2006 Diplomatic Relations List 2011 അവലംബം
കുക്കൽ രാമുണ്ണി കൃഷ്ണൻ
കേരളത്തിൽ ജനിച്ച കുക്കൽ രാമുണ്ണി കൃഷ്ണൻ (കെ ആർ കൃഷ്ണൻ) (1929 – 28 ഡിസംബർ 1999) ഒരു ഇന്ത്യൻ ഡോക്ടറായിരുന്നു.
യുണൈറ്റഡ് കിംഗ്ഡത്തിലെ സൗത്ത്പോർട്ടിലെ സൗത്ത്പോർട്ട് റീജിയണൽ സ്പൈനൽ ഇൻജുറീസ് സെന്ററിന്റെ മുൻ ഡയറക്ടറായിരുന്നു, ലിവർപൂൾ സർവകലാശാലയിലെ ന്യൂറോളജിക്കൽ സയൻസ് വിഭാഗത്തിൽ ലക്ചറർ , സാൽഫോർഡ് സർവകലാശാലയിലെ പുനരധിവാസ പ്രൊഫസർ.
സൗത്ത്പോർട്ടിൽ നട്ടെല്ലിന്റെ പരിക്കുകൾക്കുള്ള ചികിത്സാ സേവനത്തിന് തുടക്കമിട്ടതിന്റെ ബഹുമതി അദ്ദേഹത്തിനുണ്ട്.
കേരളത്തിലെ ഒരു ഹൈക്കോടതി ജഡ്ജിയുടെ മകനായിരുന്നു കൃഷ്ണൻ.
1951 ൽ ചെന്നൈയിൽ നിന്ന് എംബിബിഎസ് മെഡിക്കൽ ബിരുദം നേടി.
പിന്നീട് എഫ്ആർ‌സി‌എസും ലഭിച്ചു.
ആദ്യമായി ഇന്ത്യൻ ആർമിയിൽ മെഡിസിൻ പ്രാക്ടീസ് ചെയ്യുകയും പിന്നീട് ഇംഗ്ലണ്ടിൽ ന്യൂറോ സർജനായി പരിശീലനം നേടുകയും സർ ലുഡ്വിഗ് ഗട്ട്മാനുമായി കുറച്ചുകാലം ജോലി ചെയ്യുകയും സുഷുമ്‌നാ നാഡി പരിക്ക് (എസ്‌സി‌ഐ) ചികിൽസയിലുള്ള താൽപ്പര്യം വികസിപ്പിക്കുകയും ചെയ്തു.
സൗത്ത്പോർട്ടിൽ കരിയർ
ഇന്ത്യയിലെ ഒരു ഹ്രസ്വ കാലയളവിനെത്തുടർന്ന് 1971 ൽ ഇംഗ്ലണ്ടിലേക്ക് മടങ്ങാൻ അദ്ദേഹത്തെ സൗത്ത്പോർട്ടിലെ നട്ടെല്ലിന് പരിക്കേറ്റ കൺസൾട്ടന്റ് തസ്തികയിൽ നിയമിക്കാൻ പ്രേരിപ്പിച്ചു.
അദ്ദേഹം സേവനം വിപുലമായി വികസിപ്പിച്ചു.